पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर में कर्फ्यू के बावजूद बदमाशों के हौसले बुलंद हैं। शहर में सरेराह बदमाश चैन स्नैचिंग जैसी वारदातों को अंजाम देने से भी नहीं चूक रहे। ऐसी ही घटना शहर के भूपालपुरा थाना क्षेत्र में हुई। जहां अशोक नगर रोड नंबर 17 पर मोटरसाइकिल सवार बदमाश ने वृद्ध महिला की चेन तोड़ने की कोशिश की। गनीमत रही कि इस दौरान बदमाश अपनी नापाक हरकत में कामयाब नहीं हो पाया। लेकिन इस दिनदहाड़े महिला के साथ हुई लूटपाट की वारदात नजदीक लगे सीसीटीवी कैमरे में कैद हो गई है।
स्थानीय निवासी हरिदत्त शर्मा ने बताया कि पुलिस प्रशासन की सख्ती के बावजूद सरेआम इस तरह की घटना पुलिस प्रशासन की कार्यशैली की पोल खोलती है। ऐसे में पुलिस प्रशासन द्वारा जल्द से जल्द आरोपी युवक को पकड़ जाना चाहिए। ताकि आम जनता के मन में पुलिस की कार्यशैली के प्रति विश्वास बढ़ सके। वही घटना के बाद मौके पर पहुंची पुलिस की टीम ने सीसीटीवी फुटेज के आधार पर दिनदहाड़े लूटपाट की कोशिश करते युवक की तलाश शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn